**Cov Kev Hloov Kho Tshiab Uas Muaj Feem Tshwm Sim Rau Cov Hom Ntaub Ntawv**

Cov neeg tsim nyog pom lawv tus kheej thiab lawv cov zej zog nyob rau hauv cov ntaub ntawv hais txog California li txheej teg kev ua hauj lwm muab kev pab cuam rau cov neeg muaj kev xiam oob qhab fab kev loj hlob. Cov ntaub ntawv no tsim nyog yuav raug txheeb sau thiab faib ua ke yam tsis tu ncua. Txhawm rau txhim kho qhov zoo thiab qhov sib xws ntawm California cov ntaub ntawv, California Lub Tuam Tsev Hauj Lwm ntsig txog Kev Tsim Kho Cov Kev Pab Cuam (Lub Tuam Tsev Hauj Lwm) tab tom tshawb nrhiav koj qhov lus qhia tswv yim hais txog cov kev hloov kho tshiab uas muaj tshwm sim rau qhov kev txheeb sau cov ntaub ntawv nyob rau hauv cov hom txuas mus no:

1. Haiv Neeg thiab Tsav Neeg
2. Hom Lus Uas Nyiam Siv
3. Qhov uas cov neeg nyob (hu ua “cov khaub chaw nyob”)
4. Kev nyiam coj li poj niam txiv neej thiab kev txheeb xyuas tias yog poj niam txiv neej
5. Qib raws cai lij choj (cov ntaub ntawv uas siv los txheeb xyuas cov neeg pov hwm, tub ntxhais hluas uas yog saw los tu, thiab lwm cov pej xeem neeg)

Cov kev hloov kho dua tshiab uas muaj feem tshwm sim no yog tau txais kev tsim kho uas hais txog cov cai lij choj thiab cov cai tswj ntawm xeev California thiab tsoom fwv, cov qauv cai ntawm tsoom fwv uas siv los ntawm Lub Chaw Hauj Lwm Kev Suav Pej Xeem thiab Cov Chaw Muab Kev Pab Cuam Medicare thiab Medicaid (Centers for Medicare and Medicaid Services, CMS), California Lub Tuam Tsev Hauj Lwm ntsig txog Fab Nyiaj Txiag cov ntaub ntawv qhia txog pej xeem neeg, cov kev kuaj xyuas ntawm xeev thiab tsoom fwv sai los no ntawm lwm cov koom haum ntawm xeev, California Cov Kev Pab Cuam Kev Noj Qab Haus Huv thiab Tib Neeg (California Health and Human Services, CalHHS) Ncua Sij Hawm Kev Ua Hauj Lwm Sib Pauv Cov Ntaub Ntawv rau cov ntaub ntawv saib xyuas kev noj qab haus huv, kev ua tib zoo hauv kev nkag siv hom lus ntawm California Lub Koom Haum Kev Pab Cuam Kev Noj Qab Haus Huv thiab Tib Neeg thiab Lub Koom Haum Ua Hauj Lwm Ntawm Nom Tswv tib si, thiab qhov lus pab tswv yim uas tau hnov nyob rau ncua sij hawm cov rooj sab laj hauv zej zog sib txawv uas tsis cuam tshuam rau cov ntsiab lus ntawm cov ntaub ntawv. Cov ntaub ntawv no yog rau lub hom phiaj kev tau txais qhov lus pab tswv yim nkaus xwb, thiab tsis yog cov lus pom zoo los ntawm Lub Tuam Tsev Hauj Lwm.

**Tuaj yeem rub txhua tej cov ntaub ntawv rau hauv koj tus kheej lub khoos pij tawj. Peb zoo siab txais tos koj cov lus pab tswv yim, cov lus qhia, thiab cov kev txhawj xeeb, nyob rau hauv tej cov los sis txhua cov ntawm cov hom.** Thov xa koj qhov lus qhia tswv yim los ntawm email rau dtf@dds.ca.gov, uas yog tus as khauj email los ntawm Lub Tuam Tsev Hauj Lwm ;lub chaw saib xyuas cov ntaub ntawv. Dhau li ntawd lawm peb kuj tawm phiaj xwm muaj qee cov kev sib tham tso tawm hauv is taws nem thiab cov rooj sib tham kev mloog hauv oos lais cuag li yog tiag txhawm rau txheeb sau qhov lus qhia tswv yim. Qhov lus qhia tswv yim tau txais kom tsis pub dhau thaum xaus Lub Plaub Hlis Ntuj xyoo 2024 ces yuav raug xam tias.

Thaum cov ntaub ntawv uas tau txais kev txheeb sau nyob rau hauv cov hom no tau txais kev hloov kho dua tshiab lawm, ces DDS yuav ua hauj lwm nrog cov khub hauv zos txhawm rau kho cov txheej teg kev ua hauj lwm muab ntaub ntawv, cob qhia cov neeg ua hauj lwm ntawm lub chaw hauv cheeb tsam, thiab muab cov ntaub ntawv fab kev kawm rau cov neeg hauv zej zog. Vam tias qhov zoo thiab qhov sib xws ntawm California cov ntaub ntawv yuav zoo zuj zus tuaj nyob rau lub sij hawm dhau mus tom qab cov kev hloov pauv no. Cov neeg tseem yuav muaj cai saib cov ntaub ntawv uas tau txheeb sau txuas mus ntxiv hais txog lawv, thiab lawv cov kev muaj cai ntiag tug yuav tsis hloov pauv.

Koj tuaj yeem muab cov lus pab tswv yim hais txog tej cov, los sis txhua cov ntawm cov hom no. Ua tsaug ua ntej rau koj cov kev pab rau kev txhim kho California cov ntaub ntawv txhawm kom muaj feem cuam tshuam rau cov tib neeg, cov yim neeg, thiab cov zej zog zoo zog tuaj.

Ntawm nov yog qee cov tswv yim uas tsim nyog ua zoo saib thaum koj muab qhov lus qhia tswv yim hais txog cov kev hloov pauv uas muaj feem tshwm sim.

1. Cov ntaub ntawv no muaj cov kev hloov pauv uas muaj feem tshwm sim. Koj tuaj yeem txhawb nqa lwm cov kev hloov pauv uas muaj feem tshwm sim:
2. Cov kev hloov pauv uas muaj feem tshwm sim nyob rau hauv cov ntaub ntawv no yog hais txog cov ntaub ntawv “dab tsi” tau txheeb sau, tsis yog “li cas” nws yuav raug txheeb sau.
3. Cov neeg tsim nyog xaiv seb lawv yuav txheeb xyuas li cas.
4. Cov neeg tsim nyog muaj ntau tshaj ib cov hauv kev xaiv los piav qhia lawv tus kheej.
5. Cov ntaub ntawv uas tau qhia meej tseeb tuaj yeem muab sib sau ua ke rau cov hom loj zog txhawm rau pov thaiv kev yog ntiag tug ntawm cov neeg txuas mus ntxiv thiab ua kom qhov kev tshaj tawm yooj yim zog.
6. Muaj ntau hom dhau lawm thiaj li tuaj yeem ua rau nkag siab los sis muab lus teb nyuaj.